पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना गाइड लाइन की पालना नहीं करने वाले 636 लोगों के चालान बुधवार को काटे गए। जिनमें बिना मास्क के 34, सोशल डिस्टेंस की पालना नहीं करने वाले 246, सार्वजनिक जगह पर थूकने वाले 14 लोगों पर कार्रवाई की गई। 342 वाहनों के खिलाफ एमवी एक्ट तथा 126 वाहन जप्त किए गए। इसके अलावा जिले में 81 लोगों को क्वारेंटाइन किया, जाे बेवजह सड़काें पर घूमते मिले। पुलिस 3 दिन में 379 लोगों को क्वारेंटाइन कर चुकी है।
रींगस | थाना पुलिस ने बुधवार को नियमों के उल्लंघन पर 10 वाहनों को जब्त किया तथा 17 वाहनों के चालान करके चार लोगों को क्वारेंटाइन किया। पुलिस थाना प्रभारी बद्रीप्रसाद मीणा ने खाटूश्यामजी मोड़, भैंरूजी मोड़ सर्किल, सिटी बस स्टेंड सहित अनेक स्थानाें मय जाप्ते के पहुंचकर कार्यवाही की। पूछतांछ के दौरान संतुष्टिपूर्वक जवाब नही देने पर चार लोगाें को क्वारेंटाइन किया तथा अंबेडकर भवन भेजा गया। साथ ही 10 वाहनाें को जब्त करके पुलिस थाने पर खड़ा किया। 17 वाहनों के चालान काटे।
खाटूश्यामजी | स्थानीय थाना पुलिस द्वारा राज्य सरकार के रेड अलर्ट जन अनुशासन पखवाड़े के तहत पुलिस अलर्ट मोड पर नजर आ रही है। पुलिस ने करीब तीन दर्जन चालान काटे। थाना प्रभारी पूजा पूनिया ने बताया कि सोशल डिस्टेंस की पालन नहीं करने पर 29 लोगों के चालान काटे गए। एमवी एक्ट के तहत नौ बाइक व तीन अन्य गाड़ियों को जप्त किया गया। इसके साथ ही बिना वजह घूमने वाले लोगों के साथ समझाइश कर तीन लोगों को क्वारेंटाइन किया गया। थाना प्रभारी पूजा पूनिया व एसआई पारुल यादव के नेतृत्व में पूरे दिन कस्बे में कार्रवाई करते हुए लोगों को समझाइश करते नजर आए। पुलिस की सख्ती के चलते लोग घरों में ही दुबके रहे। इस दौरान बाहर से आने वाले निजी वाहनों के खिलाफ भी जांच की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn